# data[].attributes.headline
Το παγκόσμιο μήνυμα 

# data[].attributes.body
Το παγκόσμιο μήνυμα για την Παγκόσμια Ημέρα Παιδικού Βιβλίου 2023 έγραψε φέτος ο Έλληνας συγγραφέας και εκπαιδευτικός Βαγγέλης Ηλιόπουλος (Vagelis Iliopoulos) και η Φωτεινή Στεφανίδη (Photini Stephanidi) το εικονογράφησε. Η αφίσα της #ΙΒΒΥ (IBBY International Board on Books for Young People) ταξίδεψε ήδη σε όλα τα εθνικά τμήματα.

Το μήνυμα έχει τυπωθεί σε γραφή braille και σταλεί σε σχολικές μονάδες που φιλοξενούν παιδιά με προβλήματα όρασης, με στόχο την προώθηση της φιλαναγνωσίας και της προσβασιμότητας όλων, στα αγαθά του πολιτισμού.

«Είμαι ένα βιβλίο, διάβασέ με.

Είμαι ένα βιβλίο.

Είσαι ένα βιβλίο.

Όλοι είμαστε βιβλία.

Η ψυχή μου είναι η ιστορία που αφηγούμαι.

Κάθε βιβλίο έχει τη δική του ιστορία να πει. »

# data[].attributes.attachment_link.title
ΠΑΓΚΟΣΜΙΑ ΗΜΕΡΑ ΠΑΙΔΙΚΟΥ ΒΙΒΛΙΟΥ -2 ΑΠΡΙΛΙΟΥ 2023

# data[].attributes.headline
Παγκόσμια Ημέρα Παιδικού Βιβλίου

# data[].attributes.subject
Παγκόσμια Ημέρα Παιδικού Βιβλίου

# data[].attributes.body
Η Παγκόσμια Ημέρα Παιδικού Βιβλίου είναι μια εορτή που γιορτάζεται κάθε χρόνο στις 2 Απριλίου. Καθιερώθηκε από την Ι.Β.Β.Υ., τη Διεθνή Οργάνωση Βιβλίων για τη Νεότητα, το 1966, ημέρα των γενεθλίων του γνωστού Δανού παραμυθά Χανς Κρίστιαν Άντερσεν (2 Απριλίου 1805) και σκοπός της είναι να εμπνεύσει στα παιδιά την αγάπη για το διάβασμα και να κατευθύνει την προσοχή των μεγαλυτέρων στο παιδικό βιβλίο. Ο ετήσιος αυτός εορτασμός βοηθάει στην καλλιέργεια της φιλαναγνωσίας και κεντρίζει το ενδιαφέρον των παιδιών και των νέων για τα βιβλία.
Από το 1966 και έπειτα, κάθε χρόνο, ένα διαφορετικό εθνικό τμήμα της οργάνωσης Ι.Β.Β.Υ. ετοιμάζει ένα μήνυμα και μια αφίσα, που διανέμονται σε όλο τον κόσμο, με σκοπό να τονίσουν την αξία των βιβλίων και της ανάγνωσης και να ενθαρρύνουν τη διεθνή συνεργασία για την ανάπτυξη και τη διάδοση της λογοτεχνίας για παιδιά και νέους.
Το μήνυμα γράφτηκε από τον πολυβραβευμένο συγγραφέα Richard Van Camp για τον εορτασμό της Παγκόσμιας ημέρας παιδικού βιβλίου 2022.

# data[].attributes.headline
Βίντεο για την Παγκόσμια Ημέρα Παιδικού Βιβλίου - 2 Απριλίου

# data[].attributes.subject
Βίντεο για την Παγκόσμια Ημέρα Παιδικού Βιβλίου - 2 Απριλίου

# data[].attributes.attachment_link.authors[].name
Πειραματικό Δημοτικό Σχολείο Φλώρινας

# data[].attributes.attachment_link.title
Παγκόσμια Ημέρα Παιδικού Βιβλίου - 2 Απριλίου

# data[].attributes.headline
Τί να είναι τα βιβλία;

# data[].attributes.subject
Τί να είναι τα βιβλία;

# data[].attributes.attachment_link.title
Τί να είναι τα βιβλία;

# data[].attributes.headline
Βαγγέλης Ηλιόπουλος - Η φιλαναγνωσία και τα δικαιώματα του μικρού αναγνώστη

# data[].attributes.subject
Βαγγέλης Ηλιόπουλος - Η φιλαναγνωσία και τα δικαιώματα του μικρού αναγνώστη

# data[].attributes.attachment_link.title
Βαγγέλης Ηλιόπουλος - Η φιλαναγνωσία και τα δικαιώματα του μικρού αναγνώστη

# data[].attributes.attachment_link.keywords[]
Boats and boating--Equipment and supplies

# data[].attributes.headline
Το βιβλίο Τραγούδι Παγκόσμια ημέρα βιβλίου

# data[].attributes.subject
Το βιβλίο Τραγούδι Παγκόσμια ημέρα βιβλίου

# data[].attributes.body
Τα παιδιά της χορωδίας του 4ου Πειραματικού Σχολείου Ερμούπολης Σύρου, με αφορμή την Παγκόσμια Ημέρα Παιδικού Βιβλίου, ηχογράφησαν και παρουσιάζουν το τραγούδι «Το βιβλίο», σε στίχους Αντρέα Κωνσταντινίδη και μουσική της Ευδοκίας Χατζηχάρου.

# data[].attributes.attachment_link.title
Το βιβλίο  Τραγούδι   Παγκόσμια ημέρα βιβλίου

# data[].attributes.headline
Πως φτιάχνεται ένα βιβλίο.

# data[].attributes.subject
Πως φτιάχνεται ένα βιβλίο.

# data[].attributes.attachment_link.title
Πως φτιάχνεται ένα βιβλίο

# data[].attributes.headline
ΕΙΝΑΙ ΒΙΒΛΙΟ, του Lane Smith από τις Εκδόσεις Καλειδοσκόπιο

# data[].attributes.subject
ΕΙΝΑΙ ΒΙΒΛΙΟ, του Lane Smith από τις Εκδόσεις Καλειδοσκόπιο

# data[].attributes.attachment_link.title
ΕΙΝΑΙ ΒΙΒΛΙΟ, του Lane Smith από τις Εκδόσεις Καλειδοσκόπιο

# data[].attributes.headline
Ελάτε να παίξουμε! Βρες τον συγγραφέα κάθε βιβλίου!

# data[].attributes.subject
Ελάτε να παίξουμε! Βρες τον συγγραφέα κάθε βιβλίου!

# data[].attributes.attachment_link.provider_name
Wordwall - Create better lessons quicker

# data[].attributes.attachment_link.title
Βρες το συγγραφέα κάθε βιβλίου!!!

# data[].attributes.attachment_link.description
Match up - Drag and drop each keyword next to its definition.

# data[].attributes.headline
(Συμπληρώστε τις παρακάτω προτάσεις:) Μου αρέσει να διαβάζω λογοτεχνικά βιβλία, γιατί....../ Δεν μου αρέσει να διαβάζω λογοτεχνικά βιβλία, γιατί...

# data[].attributes.subject
(Συμπληρώστε τις παρακάτω προτάσεις:) Μου αρέσει να διαβάζω λογοτεχνικά βιβλία, γιατί....../ Δεν μου αρέσει να διαβάζω λογοτεχνικά βιβλία, γιατί...

# data[].attributes.body
Μου αρέσει να διαβάζω λογοτεχνικά βιβλία, γιατί μου προσφέρουν πολλές γνώσεις. Για παράδειγμα, μπορεί να διαβάσουμε ένα βιβλίο για να μάθουμε ιστορία ή μια καινούρια δραστηριότητα, όπως για να μάθουμε να μαγειρεύουμε. Το διάβασμα μας βοηθάει να γινόμαστε καλύτεροι άνθρωποι και να καταλαβαίνουμε τους άλλους. Επίσης, βελτιώνει τη συγκέντρωσή μας και τη μνήμη μας. Ακόμη, δυναμώνει τη φαντασία και την δημιουργικότητα και μας χαλαρώνει.  Χρήστος Καρτούλας, Τμήμα Β2

Όταν ήμουν πιο μικρός  μου άρεσαν πάρα πολύ τα λογοτεχνικά βιβλία και διάβαζα πολλά. Τα τελευταία τρία με τέσσερα χρονιά δε διαβάζω καθόλου λογοτεχνικά βιβλία και τα θεωρώ βαρετά αν και έχουν και τα θετικά τους. Άμα διαβάσω κάποιο λογοτεχνικό βιβλίο θα το διαβάσω μόνο και μόνο για κάποια εργασία στο σχολείο. Γιώργος Κουστράβας Β2

Μου αρέσει πολύ να διαβάζω λογοτεχνία, καθώς μέσω της λογοτεχνίας μαθαίνω νέες πληροφορίες, βάζω τη φαντασία μου να δουλέψει και μπαίνω στη θέση του πρωταγωνιστή της ιστορίας κάνοντας το έτσι πιο ενδιαφέρον. Επιπλέον, τα περισσότερα βιβλία που διαβάζω είναι  μυθιστορήματα. Διαβάζοντας λοιπόν βιβλία μαθαίνω νέες λέξεις και έπειτα τις χρησιμοποιώ σε εκθέσεις και όχι μόνο, εμπλουτίζοντας το λεξιλόγιό μου. Αποστολίδου Κατερίνα Β1

Από μικρή δεν τρελαινόμουν για τα βιβλία και αρνιόμουν να κάτσω να διαβάσω ένα απλό και εύκολο βιβλίο. Ωστόσο, κατά τη διάρκεια της καραντίνας, είχα πολύ ελεύθερο χρόνο, με αποτέλεσμα να δώσω μια ευκαιρία στο διάβασμα. Με τον καιρό, απόκτησα την αγάπη για τα βιβλία. Μέχρι και σήμερα, έχω κρατήσει με ευχαρίστηση τη συνήθεια του διαβάσματος.

Για τον καθένα, οι λόγοι που διαβάζει βιβλία είναι προφανώς διαφορετικοί. Εγώ όταν διαβάζω, αισθάνομαι ότι μπαίνω μέσα στην ιστορία και ζω τα γεγονότα, με αποτέλεσμα να νιώθω ότι βρίσκομαι σε ένα άλλο φανταστικό κόσμο, μακριά από την αληθινή και σκληρή πραγματικότητα. Επιπλέον, διαβάζω βιβλία, επειδή μου αρέσει να γνωρίζω νέους χαρακτήρες, να διαβάζω τις γνώμες, τις αντιλήψεις και τα συναισθήματα τους. Θα ήθελα να προσθέσω επίσης ότι πλουτίζεται το λεξιλόγιο μου, μαθαίνοντας νέες λέξεις και φράσεις. Τέλος, καλλιεργείται η δημιουργικότητα μου, άρα έχω περισσότερη φαντασία, που αυτό είναι πολύ ευχάριστο, διότι όσο μεγαλώνουμε, τόσο η φαντασία μας περιορίζεται.
Γενικά, το διάβασμα βιβλίων μου έχει μείνει στην καρδιά μου. Πιστεύω όλοι μας πρέπει  να διαβάσουμε βιβλία, διότι είναι ένας αποτελεσματικός τρόπος για να μην έχουμε άγχος, να ξεφύγουμε από την πραγματικότητα και να νιώσουμε ασφάλεια και ηρεμία.
ΝΙΚΟΛΑΊΔΟΥ  ΜΙΡΙΑΝΑ Β2

Δεν μου αρέσει να διαβάζω πολύ συχνά λογοτεχνικά βιβλία, διότι δεν είναι τόσο του γούστου μου. Προτιμώ να διαβάζω επιστημονικά και ιστορικά βιβλία γεμάτα πληροφορίες.(π.χ. αστροφυσική, σεισμοί, ηφαίστεια, ανατομία κ.α.). Όμως με τη συμμετοχή μου στη σχολική βιβλιοθήκη είχα την ευκαιρία να διαβάσω δύο μυθιστορήματα και διαπίστωσα ότι διαβάζοντας τα θα μπορούσα να αναπτύξω την φαντασία μου και να μάθω να εκφράζομαι καλύτερα.                          Σαλαμανίκας Χρήστος Β2

Υπάρχουν πολλά είδη λογοτεχνικών βιβλίων που μπορούν να κερδίσουν το ενδιαφέρον του καθενός. Ωστόσο, προσωπικά δεν μου αρέσει να διαβάζω λογοτεχνικά βιβλία γιατί προτιμώ να περνάω τον ελεύθερο χρόνο μου διαφορετικά. Η μελέτη για το σχολείο και οι εξωσχολικές δραστηριότητες με κουράζουν και δυσκολεύομαι να συγκεντρωθώ και να διαβάσω κάτι επιπλέον. Μου αρέσει όμως να παρακολουθώ κινηματογραφικές ταινίες εμπνευσμένες από βιβλία. Τα τελευταία χρόνια βιβλία όπως ο Harry Potter και ο Άρχοντας των Δαχτυλιδιών έχουν γίνει μεγάλες επιτυχίες. Συναρπαστικά εφέ και δυνατές ερμηνείες μας μεταφέρουν στον φανταστικό κόσμο των βιβλίων με έναν τρόπο διασκεδαστικό και ενδιαφέρον!
Νίκος Καραγιάννης Β2

Μου αρέσει να διαβάζω λογοτεχνικά βιβλία, επειδή με οδηγούν σε έναν κόσμο ατέλειωτης φαντασίας. Μέσω της λογοτεχνίας, ο άνθρωπος "ανοίγει" τους ορίζοντές του, καλλιεργεί τη σκέψη και το μυαλό του. Μεταφέρεται σε διαφορετικές εποχές, χρονολογίες, διαστάσεις, βλέπει τη ζωή μέσα από τα μάτια κάποιου άλλου, και μαθαίνει πράγματα τα οποία ο ίδιος δεν έτυχε να συλλογιστεί ποτέ του. Ανακαλύπτει καινούργια συναισθήματα, "αντιμετωπίζει" προβλήματα που πρώτη φορά τον απασχολούν. Μέσω της λογοτεχνίας, αποκτάμε γνώση, δημιουργικότητα, ευαισθητοποιούμαστε, καλλιεργούμαστε, και κερδίζουμε μόρφωση. Φυσικά και ψυχαγωγούμαστε, καθώς περνάμε τον χρόνο μας διαβάζοντας βιβλία, τα οποία ανταποκρίνονται στα ενδιαφέροντα μας. Τα βιβλία είναι θησαυρός χειροπιαστός, σε αντίθεση με τα λόγια, που ουσιαστικά είναι αέρας.     Αδάμογλου Ζηνοβία Β1

Μου αρέσει να διαβάζω λογοτεχνικά βιβλία, γιατί είναι ένας καλός τρόπος να περνά κανείς την ώρα του. Το διάβασμα ταξιδεύει τον αναγνώστη και αφήνει την φαντασία του να ζωντανέψει το βιβλίο. Αντί να δίνει την εικόνα έτοιμη, όπως θα έκανε μια ταινία, για παράδειγμα, βάζει τον αναγνώστη στη διαδικασία να την δημιουργήσει ο ίδιος και για αυτόν ακριβώς τον λόγο απολαμβάνω το διάβασμα. Μπούρου Μαργαρίτα Β2

# data[].attributes.headline
Μ' ΕΝΑ ΒΙΒΛΙΟ ΑΓΚΑΛΙΑ (23 Απριλίου-Παγκόσμια Ημέρα Βιβλίου)

# data[].attributes.subject
Μ' ΕΝΑ ΒΙΒΛΙΟ ΑΓΚΑΛΙΑ (23 Απριλίου-Παγκόσμια Ημέρα Βιβλίου)

# data[].attributes.attachment_link.title
Μ' ΕΝΑ ΒΙΒΛΙΟ ΑΓΚΑΛΙΑ (23 Απριλίου-Παγκόσμια Ημέρα Βιβλίου)

# data[].attributes.headline
Το βιβλίο κάνει καλό - Joseph Knobel Freud

# data[].attributes.subject
Το βιβλίο κάνει καλό - Joseph Knobel Freud

# data[].attributes.attachment_link.title
Το βιβλίο κάνει καλό - Joseph Knobel Freud

# data[].attributes.headline
Το αγαπημένο μου λογοτεχνικό βιβλίο είναι... διότι...... (την συμπληρώνετε, μόνο αν η παραπάνω πρόταση είναι θετική)

# data[].attributes.subject
Το αγαπημένο μου λογοτεχνικό βιβλίο είναι... διότι...... (την συμπληρώνετε, μόνο αν η παραπάνω πρόταση είναι θετική)

# data[].attributes.body
Το αγαπημένο μου λογοτεχνικό βιβλίο είναι τα μαγικά μαξιλάρια του Ευγένιου Τριβιζά. Το βιβλίο αυτό το είχα διαβάσει όταν ήμουν πιο μικρός, όμως μου αρέσει ακόμα και σήμερα. Μιλάει για μια χώρα χωρίς ουρανό, έναν άπληστο άρχοντα και έναν πονηρό μυστικό σύμβουλο. Με νόμο καταργούνται οι απόκριες, τα πάρτι γενεθλίων και οι Κυριακές. Το βιβλίο αυτό έχει κωμικό χαρακτήρα και περνάει το μήνυμα ότι κανείς δεν μπορεί να στερήσει από τον κόσμο τα όνειρά του. Χρήστος Καρτούλας, Τμήμα Β2

Το αγαπημένο μου λογοτεχνικό βιβλίο που διάβαζα συνέχεια μικρός είναι ο "Ο ΦΕΓΓΑΡΟΥΛΗΣ" . Σε αυτό το βιβλίο ο Φεγγαρούλης ήταν ένας σκύλος που κατοικούσε στη σελήνη και έπρεπε να αντιμετωπίσει τους  επιστήμονες από τη γη που απειλούσαν το φεγγάρι.
Γιώργος Κουστράβας Β2

Το αγαπημένο μου λογοτεχνικό βιβλίο είναι το «Τα καλοκαίρια μου», διότι προβάλλει την αξία της φιλίας και πως αλλάζουν οι άνθρωποι με τα χρόνια. Το τέλος αυτού του βιβλίου, προσωπικά δεν το περίμενα και αυτό ήταν που με έκανε να το διαβάσω ξανά και ξανά. Οι πρωταγωνιστές του βιβλίου είναι ένα κορίτσι και δύο αδέλφια που γνωρίζονται για πρώτη φορά σε μια μικρή πόλη της Αμερικής. Τα δύο αγόρια μένουν εκεί, όμως το κορίτσι όχι. Συναντιούνται στις διακοπές μόνο, αλλά περνάνε τέλεια κάθε φορά. Μεγαλώνουν μαζί μέχρι που γίνεται κάτι, το εξοχικό του κοριτσιού πουλιέται και από τότε δεν ξαναμιλάνε. Μετά από λίγα χρόνια, το κορίτσι μαθαίνει ότι πέθανε η μητέρα τους και έτσι πηγαίνει στην κηδεία της. Όταν ξανασυναντιούνται λύνουν τις διαφωνίες τους και στο τέλος γίνεται κάτι που κανείς δεν το περίμενε.
Αποστολίδου Κατερίνα Β1

Ένα από τα αγαπημένα μου λογοτεχνικά βιβλία είναι το : "Ένα παιδί μετράει τα άστρα". Είναι ένα από τα καλύτερα λογοτεχνικά βιβλία που έχω διαβάσει. Εξιστορεί την περιπέτεια του Μέλιου Καδρά , ενός φτωχού και ορφανού αγοριού  που προσπαθεί να μάθει γράμματα . Όμως θα τον προδώσει στο αφεντικό του που μόλις μαθαίνει ότι ο Μέλιος ασχολείται με τα βιβλία θυμώνει πολύ και του απαγορεύει να ξανασυναντήσει τον δάσκαλο. Οι δρόμοι του παιδιού και του δασκάλου χωρίζουν, ο Μέλιος πηγαίνει στην πόλη ολομόναχος, για να πάει σχολείο. Εκεί, θα γνωρίσει την αδικία και το δίκιο, την αγάπη και το μίσος,.  Μουταφίδης Κωνσταντίνος Β2

Το αγαπημένο μου λογοτεχνικό βιβλίο είναι "Ο δρόμος για τον παράδεισο είναι μακρύς". Το θέμα του είναι εξαιρετικό και το τι γίνεται στο τέλος, είναι συγκλονιστικό και δεν το περιμένεις με τίποτα. Το βιβλίο μιλάει για 2 κορίτσια, που επικοινωνούν μεταξύ τους μέσω γραμμάτων, και λένε μεταξύ τους, το πώς περνάνε τον χρόνο τους ως έφηβοι. Όμως, το ένα κορίτσι κρύβει κάτι πολύ σημαντικό. Το βιβλίο αυτό, έχει πολύ καλό μήνυμα και σίγουρα θα το διάβαζα για δεύτερη φορά. Νικολαίδου Μίριανα Β2

Το αγαπημένο μου βιβλίο μέχρι στιγμής, είναι "το τραγούδι του Αχιλλέα". Το θέμα του αφορά την όχι και τόσο φιλική αγάπη ανάμεσα στο  Αχιλλέα, τον "Άριστο Αχαιών", και τον Πάτροκλο, το οποίο διαδραματίζεται στην αρχαία Ελλάδα. Ξεκινά με πληροφορίες για τον πρώτο πρωταγωνιστή, τον Πάτροκλο, και στη συνέχεια ξεκινά η ιστορία της γνωριμίας τους. Σπόιλερ: τελειώνει με τον θάνατό τους. Παρόλο που είναι ένα βιβλίο σκληρό και θλιβερό, μέσα του κρύβει μια γλυκύτητα και τρυφερότητα. Αποδεικνύει για άλλη μια φορά πως ο έρωτας είναι το πιο ισχυρό ανθρώπινο συναίσθημα. Παραδέχομαι πως ευχαριστήθηκα τις θλιβερές εξελίξεις, οι οποίες οδήγησαν και στο "αίσιο" τέλος,(σπόιλερ) που "έδειχνε" τις δύο ψυχές να συνεχίζουν να βρίσκονται η μια δίπλα στην άλλη, ακόμα και στη ζωή μετά τον θάνατο. Αυτή η σκηνή, μαζί με κάποιες άλλες, θαρρώ να πω πως ήταν η αγαπημένη μου. Το βιβλίο αυτό με προβλημάτισε και με ευαισθητοποίησε αρκετά, και το θαυμάζω για το γεγονός αυτό. Χάρη στο βιβλίο γνώρισα και την συγγραφέα Madeline Miller, που έχει πτυχίο στην αρχαία ελληνική γλώσσα, με αποτέλεσμα να μου δημιουργηθεί η επιθυμία να διαβάσω κι άλλα έργα της. Επόμενο στη λίστα ανάγνωσης είναι η "Κίρκη".  Αδάμογλου Ζηνοβία Β1

Το αγαπημένο μου λογοτεχνικό βιβλίο είναι «Το Δέμα» του Γερμανού συγγραφέα Sebastian Fitzek. Μου αρέσει, διότι ο Fitzek περιγράφει την ατμόσφαιρα και τα γεγονότα με ιδιαίτερο τρόπο έτσι ώστε ο αναγνώστης να μπορεί να ‘’δει’’ μέσα από τα μάτια της πρωταγωνίστριας, η οποία βιώνει μια συγκλονιστική περιπέτεια προσπαθώντας να βρει ποιος είναι πραγματικά ο γείτονάς της και τι σχέση μπορεί να έχει με τους κατά συρροή βιασμούς που συνέβησαν τα προηγούμενα χρόνια. Η πλοκή του βιβλίου ξεδιπλώνεται μέσα από ανατροπές που δε θα μπορούσα ποτέ να περιμένω, ενώ οι σκηνές δράσης έχουν πολύ ζωντάνια, αρκετή για να αγχώσει τον αναγνώστη. Για αυτό μου άρεσε πολύ και το διάβασα σε λΊγες μέρες αφού η πλοκή προχωρά με τέτοιο ρυθμό, που είναι δύσκολο να το αφήσει κανείς από τα χέρια του. Μπούρου Μαργαρίτα Β2

# data[].attributes.headline
Το βιβλίο κάνει καλό – Αντρί Σνερ Μάγκνασον

# data[].attributes.subject
Το βιβλίο κάνει καλό – Αντρί Σνερ Μάγκνασον

# data[].attributes.attachment_link.title
Το βιβλίο κάνει καλό – Αντρί Σνερ Μάγκνασον

# data[].attributes.headline
"Το διάβασμα είναι όπως η τροφή και το νερό. Το πνεύμα που δεν διαβάζει χάνει βάρος, όπως ένα σώμα που δεν τρώει." Βίκτωρ Ουγκώ, Γάλλος συγγραφέα

# data[].attributes.subject
"Το διάβασμα είναι όπως η τροφή και το νερό. Το πνεύμα που δεν διαβάζει χάνει βάρος, όπως ένα σώμα που δεν τρώει." Βίκτωρ Ουγκώ, Γάλλος συγγραφέα